МӘСІМОВ АРМЕНИЯҒА БАРУДАН БАС ТАРТТЫ
"МӘСІМОВ АРМЕНИЯҒА БАРУДАН БАС ТАРТТЫ" | "https://abai.kz/post/43568"
TITLE: МӘСІМОВ АРМЕНИЯҒА БАРУДАН БАС ТАРТТЫ
URL: https://abai.kz/post/43568
META: "МӘСІМОВ АРМЕНИЯҒА БАРУДАН БАС ТАРТТЫ" | "https://abai.kz/post/43568"
DATE: 06.04.2016
AUTHOR(s): Абай-Ақпарат
TOTAL WORDS: 111
TEXT: Үкімет басшысы Кәрім Мәсімов 8 сәуірде Ереванда жоспарланған Еуразия экономикалық одағы (ЕАЭО) елдері үкімет басшыларының кездесуіне бармайды деп хабарлады премьер-министр кеңсесінің баспасөз қызметі. Баспасөз қызметі жетекшісінің орынбасары Думан Хамит әзірге сапардан бас тартудың себебін айта алмайтынын білдірді. 5 сәуірде ресейлік ақпарат құралдары ЕАЭО елдері премьер-министрлерінің саммиті кейінге қалдырылуы мүмкін екенін хабарлаған. Ресей үкіметі ресми сайтының 5 сәуірдегі хабарына қарағанда, Ресей премьер-министрі Дмитрий Медведев Армения премьер-министрі Овик Абраамянмен сөйлесіп, жоспар бойынша 7-8 сәуірде Арменияға баратынын нақтылаған. Бұған қоса Медведевтің 8 сәуір күні Армениядан соң Әзербайжанға баратыны айтылған. Медведев сонымен қатар Абраамянмен Қазақстанның Еуразия үкіметаралық кеңесінің отырысын келесі аптада Мәскеуде өткізу ұсынысын талқылаған. ЕАЭО-ға Қазақстан,  Ресей,  Беларусь, Қырғызстан және Армения елдері мүше. Аbai.kz
